钦定古今图书集成/明伦汇编/氏族典/第531卷 > 郭药师
## 钦定古今图书集成/明伦汇编/氏族典/第531卷 > 郭药师

按《金史郭药师传》：“药师，渤海铁州人也。辽国募辽东
人为兵，使报怨于女直，号曰‘怨军，药师为其渠帅。辽
亡，药师以涿、易二州归于宋，宋使药师副王安中守
燕山。及安中不能庇张觉而杀之，函其首以与宗望，
药师深尢宋人。宗望军至三河，药师乃降，宗望遂取
燕山。太宗以药师为燕京留守，赐姓完颜氏，从宗望’”
伐宋，凡宋事虚实，药师尽知之。宗望能以悬军深入，
全胜归者，药师能测宋人之情，中其肯綮故也。海陵
即位，诏“诸赐姓者皆复本姓。”